Uni (Vala)
Siinä unessa oli pimeä yö,
 lasinen temppeli täynnä liekkejä,
 kaksi vihreää tähteä.

 Kalpeat kädet peittävät rukoilijan häikäistyneet silmät.
 Kummallinen rukous,
 ei ainoatakaan sanaa.
 Liekeistä kasvaa nopeasti kuultava kukka:
 hennot naisruumiit kehässä,
 victoria regia tulimeressä.

 Rukoilla sitä, mitä ei ole.
 Ojentaa kiihkeä käsi
 kohti vihreitä tähtiä!
 Kaikki murtuu.
 Jospa voisi vain hiljaa
 ihmetellä elämää.